【蹄聲妙影】遇上大至尊馬販姑姐
2024年04月25日 15:52
東網電視
更多新聞短片
今早「大至尊」馬販Andy(左1)與馬主陳金雄(右1)及練馬師葉楚航(右2)聯袂出席女皇盃排位抽籤儀式。
數字冇得呃人,關於潘頓嘅馬經新聞View數的而且確特別多,而佢騎嘅應屆打吡冠軍「大至尊」,相關新聞嘅View數都唔惹小,不論賽前賽後嘅花邊新聞,都吸引到大量讀者即時Click入去望望,唔只咁,連討論區亦好快被網民洗板。嚟緊禮拜日「大至尊」進擊一級賽女皇盃,行番「浪漫勇士」條舊路,兩雄今次首度同場交鋒,假如開條單Q番嚟,一定炸爆各大賽馬討論區。
至於上場輸畀「大至尊」一條頸位嘅「銀之銀河」,如非排14檔出閘,焗住留得太後,未致於後上不及,賽後好多人話如果兩駒檔位互換,賽果隨時改寫都未定,但賽馬冇如果,冇得畀你再跑過,但回味吓都唔錯。
是咁的,話說「錶之銀河」上場喺排位抽籤儀式,由馬主楊建文嘅其中一個女兒負責抽檔,殊不知抽到14檔,當佢返回座位時,即刻用雙手揞住自己兩邊面額係咁笑,表情相當可愛,結果畀東星成功捕捉到呢幕。最近,楊小姐搵行家查問,話想要番呢張相,幫佢曬兩張大相作留念,東星梗係義不容辭,即刻攞去曬相舖幫佢搞,殊不知等候出相期間,同位職員傾吓馬經,傾落先知呢位職員原來係「大至尊」馬販個姑姐,世界真細小呢!
初步提供:
第2場11「機緣醉夢」
第8場11「大至尊」
■東星